Dependency Injection for Loose Coupling - CodeProject 12,624,230 members (34,229 online)
362K views224 bookmarked
Circular dependencies DrGUI26-Apr-06 12:29
Last Visit: 31-Dec-99 19:00 Last Update: 4-Dec-16 15:04Refresh« Prev12 AB ryg die pryse in
JY LEES NOU AB ryg die pryse in
AB de Villiers is wel nie vroeër vandeesweek aangewys as Suid-Afrika se toetskaptein nie, maar ná Krieket Suid-Afrika (KSA) se prysaand glimlag hy waarskynlik van oor tot oor. Dié talentvolle Protea-kolwer en -paaltjiewagter is by die swierige geleentheid in Sandton as die speler van die jaar aangewys.
“AB se statistieke wys sy suiwer klas en is eintlik vanselfsprekend,” het die KSA-hoof, Haroon Lorgat, gesê. “Hy is die wêreld se beste kolwer, nommer een in toetskrieket en nommer twee in eendagkrieket.”
Die vorige wenners van KSA se gesaghebbendste prys op internasionale vlak was Jacques Kallis (2004 en 2011), Makhaya Ntini (2005 en 2006), Shaun Pollock (2007), Dale Steyn (2008), Graeme Smith (2009), Hashim Amla (2010 en 2013) en Vernon Philander (2012).
AB het so te sê skoonskip gemaak en vier pryse opgeraap. Die enigste kategorie waarin hy benoem is maar nie gewen het nie, is die eendagspeler van die jaar. Quinton de Kock het dié prys gewen. AB is ook aangewys as toetsspeler van die jaar, die Suid-Afrikaanse spelers se speler van die jaar en is deur die publiek gekies as die Suid-Afrikaanse ondersteuners se speler van die jaar.
“Ek is baie ingenome dat ek vanaand ’n paar pryse kon wen, veral dié van speler van die jaar. Ek wil almal graag bedank wat my deur die seisoen ondersteun het, veral my vrou, wat my grootste ondersteuner is, en dan natuurlik my spanmaats,” het hy ná die prysaand gesê.
Krieketspeler van die jaar: AB de Villiers
Toetsspeler van die jaar: AB de Villiers
Eendagspeler van die jaar: Quinton de Kock
T20 Internasionale speler van die jaar: Imran Tahir
SA spelers se speler van die jaar: AB de Villiers
SA ondersteuners se speler van die jaar: AB de Villiers
“So Good”-prys: Jacques Kallis (vir sy honderdtal teen Indië in sy laaste toets op Kingsmead)
Aflewering van die jaar: Dale Steyn (boul Brad Haddin in die tweede toetswedstryd teen Australië by St. George’s park)
Vrouespeler van die jaar: Marizanne Kapp
Eersteklas-speler van die seisoen: Justin Ontong (Kaapse Kobras)
One Day Cup-krieketspeler van die seisoen: Heino Kuhn (Titans)
T20-speler van die seisoen: David Miller (Dolphins)
Afrigter van die jaar: Lance Klusener (Dolphins)
Plaaslike spelers se speler van die seisoen: Kyle Abbott (Dolphins)
KSA Regverdige spel: Dolphins
SACA se waardevolste speler: Kyle Abbott (Dolphins)
Bronne: Instagram, Sapa, Twitter